TULD JERUUSALEMMAST
Shalom, sõbrad! On rõõm teile Jumala Sõna õpetada.
See kindlasti õnnistab meid.
Palvetame koos, et Püha Vaim tuleks ja täidaks meid
Issanda kartuse ja Jeesuse armuga.
Taevane Isa, aitäh Sinu Püha Vaimu eest!
Aitäh, Püha Vaim, et oled meiega ja tunnistad Jeesuse tegudest.
Tere tulemast Messias Jeesuse nimel!
Tule, et au saaks Jumala Pojale
ja et maa peal ülistataks Tema nime.
Täida mu suu, Püha Vaim, et räägiksin Jumala sõna väega.
Aitäh selle eest, et tunnistad alati Jeesusest.
Jeesus on Kuningate Kuningas ja Isandate Isand.
Avame täna oma südamed ja kõrvad Jumala Sõnale.
Jeesus on lihaks saanud Jumala Sõna.
Saagu see, mida täna kuuleme, lihaks ka meie eludes,
Jeesuse nimel. Ja kõik ütlevad: Aamen!
Jeremija 1:1.
Räägin täna Iisraeli rahvast, Iisraeli riigist
ja Jumala maast.
Jumal kutsub Jeremija.
Jeremija 1:1: "Jeremija, Hilkija poja sõnad.
Jeremija oli Benjamini maal Anatotis asuvate preestrite hulgast.
Ta sai Issanda sõna
Juuda kuninga Joosija, Aamoni poja päevil,
tema valitsemise kolmeteistkümnendal aastal,
ja siis veel Juuda kuninga Joojakimi, Joosija poja päevil
kuni Juuda kuninga Sidkija, Joosija poja
üheteistkümnenda aasta lõpuni,
kuni Jeruusalemma vangiviimiseni viiendas kuus.
Mulle tuli Issanda sõna; ta ütles:
Enne kui ma sind emaihus valmistasin, tundsin ma sind,
ja enne kui sa emaüsast välja tulid, pühitsesin ma sinu:
ma panin su rahvastele prohvetiks.”
Aga mina ütlesin: Oh Issand Jumal!
Vaata, ma ei oska rääkida, sest ma olen noor.”
Kuid Issand ütles mulle: Ära ütle: ma olen noor,
vaid mine kõikjale, kuhu ma sind läkitan,
ja räägi kõike, mida ma sind käsin.
Ära karda neid, sest mina olen sinuga, ja päästan sinu,
ütleb Issand.” Ja Issand sirutas oma käe ning puudutas mu suud;
ja Issand ütles mulle: Vaata, ma annan oma sõnad sulle suhu.
Vaata, ma panen su täna rahvaste ja kuningriikide üle,
kitkuma ja rebima, hävitama ja purustama,
istutama ja rajama.”
Jumal tegi Jeremijast prohveti
ja pani tema suhu Jumala Sõna.
Prohvet ei räägi inimlike võimete järgi.
Ta räägib elava Jumala väes. Kuidas see vägi tuleb?
Jumal annab kutsumise ja annid.
Messia Ihus on samamoodi.
Jumal kutsub
ja annab oma Püha Vaimu kaudu Messia jüngritele annid.
Seepärast ütleb Sõna, et Ta pani koguduses mõned apostleiks,
teised prohveteiks, evangelistideks, karjasteks või õpetajateks.
Need on viis suuremat kutsumist Messia Ihus,
Messia Ihu ehitamiseks.
Kuid ka Uues Testamendis annab Jumal inimestele väe
"istutamiseks ja rajamiseks."
Messia Ihu ja inimeste istutamiseks ja rajamiseks,
kuid ka kitkumiseks ja hävitamiseks,
hävitama ja kukutama saatana kuningriiki.
Oleme uue lepingu rahvas,
mitte suretava kirjatähe, vaid elustava Vaimu rahvas.
Uues lepingus suri Jeesus, Jumala Poeg ristil,
et kutsuda kõiki neid, kes Temasse usuvad.
Ta kutsus nad Isa kuningriiki ja osadusse elava Jumalaga.
Tänu Messia ristile saime oma patud andeks.
Meid lunastati vabaks.
See puudutab kõiki, mitte üksnes juute.
Pääsevad kõik, kes usuvad.
"Sest südamega usutakse õiguseks,
suuga aga tunnistatakse päästeks."
See puudutab ka Iisraeli, sest kogu Iisrael saab päästetud.
Risti sündmusi oli Jumal Aabrahamile lubanud.
Jumala lubas Aabrahamile, et tast saab suur ja võimas rahvas,
ning temast lähtub Jumala omandrahvas,
imeline rahvas.
"Ja sinu soo nimel
õnnistavad endid kõik maailma rahvad."
Kõik, kes usuvad, saavad õnnistatud koos uskliku Aabrahamiga.
Kui räägime koguduse õnnistusest,
kõikide Jeesusesse uskuvate õnnistusest,
räägime õnnistusest, mis tuleb risti kaudu
ka Iisraeli rahvale.
Kui usume,
et Jeesuse risti ja pattude andestamise kaudu
saavad õnnistatud kõik, kes Issandat appi hüüavad,
mõistame, et see ei toimu inimlike võimete alusel.
Ka Iisrael on saanud õnnistuse Messia risti kaudu.
Ma ei usu, et ristisurm oleks olnud Messia täiuslik tahe.
Ometi võime päästetud saada vaid selle kaudu.
Kujutlege, kui Jeesust poleks risti löödud,
ja oleksime Ta Messiana vastu võtnud.
Siis pattude andestamist poleks.
Selles mõttes oli see Jumala täiuslik tahe.
Jumal siiski ei tahtnud, et Tema Poeg risti löödaks.
Samas tahtis Ta seda pattude andestamise pärast.
Jeremija 1:10 räägib, et Jumal seadis Jeremija
"kitkuma ja rebima, hävitama ja purustama."
Mida ütleb Jumal hiljem Iisraelile
sellesama prohveti kaudu?
Jeremija 31. peatükk,
üks Iisraeli rahva tähtsamaid peatükke.
Jeremija 31:28 -
"Ja nõnda nagu ma valvasin neid, et kitkuda ja maha kiskuda,
purustada, hävitada ja tuua õnnetust,
nõnda ma valvan neid ..." Mida tähendab sõna 'valvama'?
Mis Aaroni kepist kasvasid? Mandlid.
Sõnadel 'mandel' ja 'valvama' on heebrea keeles sama juur.
Mandel on võrdpilt Jumala õnnistusest.
'Valvama' tähendab seega vilja kandmist ja õnnistamist.
Jumal ütleb: "Nõnda ma valvan neid,
et üles ehitada ja istutada."
Issand ütleb siin midagi tähtsat.
"Et üles ehitada." Pidage see meeles!
Uues lepingus Jumal ehitab ja istutab
Iisraeli rahva ja Messia koguduse.
Samas jätkab Ta endiselt
saatana kuningriigi hävitamist ja purustamist.
Kõik need, kes saatanat järgivad,
satuvad sellesse needusse.
Jumal ei taha seda.
Siiski lubas Ta valvata Iisraeli, et seda üles ehitada ja istutada.
On tähtis mõista,
millal see juhtub.
Millal see kõik teostub?
Aitäh, Isa, Sinu ustavuse eest!
Issand räägib, millal see juhtub.
Tänu Jumalale!
Jeremija 31:8 -
"Vaata, ma toon nad põhjamaalt..."
Teame, et Jumal on toonud palju juute Venemaalt.
Kui asja sügavamalt uurime, märkame,
et Jumal räägib NSVL aladest.
Kõigepealt räägib ta Egiptusest ja siis NSVLst.
Siin ei räägi ta enam Egiptusest.
"Vaata, ma toon nad põhjamaalt
ja kogun nad maa viimastest äärtest;
nende hulgas on ka pimedaid ja jalutuid, rasedaid ja sünnitajaid:
suure hulgana tulevad nad siia tagasi."
Jumal lubab siin suurt kolimislainet.
Kuulake kõik, kes seda saadet teistes riikides vaatate!
Jumala lubas immigratsiooni korraldada.
See pole Juudi Agentuuri ega inimeste teene.
Juudi Agentuur on vaid Jumala tööriist.
Jeesuse jüngrid aitavad juutidel Iisraeli kolida.
Jumal kasutab neid oma armastuses.
Kui oled üks neist,
kes aitavad juute oma isademaale naasta,
saate Issandalt õnnistuse.
See juhtub just siis, kui Jumal nad põhjamaalt toob.
"Ja nõnda nagu ma valvasin neid, et kitkuda ja maha kiskuda,
purustada, hävitada ja tuua õnnetust,
nõnda ma valvan neid,
et üles ehitada ja istutada, ütleb Issand."
Miks Ta seda teeb?
Jeremija 31:31 - "Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu:
mitte selle lepingu sarnase, mille ma tegin nende vanematega sel päeval,
kui ma võtsin nad kättpidi, et viia nad välja Egiptusemaalt -
selle mu lepingu nad murdsid,
kuigi ma olin nad võtnud enese omaks, ütleb Issand -,
vaid leping, mille ma teen Iisraeli sooga
pärast neid päevi, ütleb Issand, on niisugune:
ma panen nende sisse oma Seaduse ja kirjutan selle neile südamesse;
siis ma olen neile Jumalaks ja nemad on mulle rahvaks.
Siis üks ei õpeta enam teist ega vend venda, öeldes: Tunne Issandat!
sest nad kõik tunnevad mind, niihästi pisikesed kui suured,
ütleb Issand; sest ma annan andeks nende süü
ega tuleta enam meelde nende pattu."
Enne, kui see Iisraeliga juhtub, hakkab Ta neid õnnistama.
Miks juba enne seda?
Kuna 2000 aasta eest see juba juhtus siin füüsiliselt.
Jumala juures on see alati olnud.
Jumala Tall on olnud olemas juba enne maailma rajamist.
Jumal ütles: "Ma toon nad põhjamaalt
ja kogun nad maa viimastest äärtest."
"Ma valvan neid, et üles ehitada ja istutada, ütleb Issand."
Siis avab Jumal pimedate silmad,
ja nad näevad, et see ei juhtu tänu nende headele tegudele,
ega nende ustavuse tõttu,
vaid seepärast, et Jumal teeb nendega uue lepingu.
Varem keskendus Ta teistele rahvastele.
Ometi lubas Ta, et kogu Iisrael saab päästetud.
Mida teie selle heaks teete? Kas palvetate selle eest?
Kas usute seda ja valvate koos Issandaga?
Usun, et see on Jumala suurim unistus.
Nüüd on lõpuajad.
Elame Issanda pühade graafiku järgi.
Seda kirjeldatakse 3. Moosese 23. peatükis.
Elame praegu sarvehääle püha ajal.
Kogu maailmas kõlavad
Jumala šofarite hääled
evangelistide, prohvetite ja apostlite kaudu,
ning kõikide Jumala võitud inimeste kaudu.
Usun, et nüüd puhuvad inglid vaimumaailmas šofareid,
nagu Ilmutusraamat räägib.
Elame sarvehääle püha ajal,
kuid sellele järgneb Yom Kippur, suur lepituspüha.
Usklike koguduse jaoks on see juba teostunud,
kuid Iisraeli rahval on see alles ees.
Yom Kippuril on kaks tähendust.
Üks on lunastus ja teine kohtumõist.
Jumal annab oma rahvale armu vastavalt oma tõotusele.
Sarvehääle puhumisest algab Iisraeli rahva eriline aeg -
Yom Kippur, mis maailmale tähendab kohtumõmistu
ja Iisraeli rahvale lunastust.
Tean, et on olemas uusi ja vanu teoloogiaid,
mis eitavad seda, mida ütlen.
Ma ei taha panna Iisraeli rahvast Jumala kohale.
Tean siiski seda, et Iisraeli rahvas on Jumala jaoks eriline.
Nagu Ta ütleb oma Pojale: "Sina oled mu armas Poeg,
mu ainus Poeg, kellest mul on hea meel,"
nagu Ta ka Iisraeli oma pojaks nimetab.
Juhin tähelepanu ühele asjale.
Meie elu on muidugi Taevas.
Kogudusel on koht Jumala kuningriigis.
Taeva kuningriik kuulub aga Iisraeli rahvale.
Mul pole aega seda põhjendada.
Iisraeli rahval on koht Taeva kuningriigis.
Häda meile, kui püüame Taeva kuningriiki endale saada.
Meie koht on Jumala kuningriigis.
Iisraeli rahvale antakse igaveses uues lepingus
veel üks asi: Iisraelimaa.
Kui Jumal tegi Aabrahamiga lepingu,
siis Moosese lepingut ja Toorat veel ei olnud.
Jumal lubas Aabrahamile,
et tema kaudu saavad õnnistatud kõik rahvad maa peal.
Temast pidi saama suur rahvas.
Ta lubas anda sellele rahvale maa, mis voolab piima ja mett.
Mooses tõi Iisraeli rahva välja Egiptusest.
Joosua tõi Iisraeli rahva sellele maale,
mille Jumal oli Aabrahamile lubanud.
Seepärast ütles Jumal:
"Valvan neid, et üles ehitada ja istutada."
Ta ehitab Iisraeli maad ja Iisraeli rahvast.
Ta valvab oma rahvast, kuigi see rahvas pole alati ustav.
Seda ei saada korda rahva ustavus, vaid Jumala ustavus.
Seda ei tee rahva head teod, vaid Jumala arm.
See paneb mind rõõmust lõhkema.
Vennad-õed, valvakem koos Jumalaga!
Kutsun teid siit Jeruusalemmast seisma meiega koos
Iisraeli rahva eest,
palvete, Püha Vaimu ja Jumala Sõna väes.
Tehkem kõik võimalik,
et Jumala Sõna teostuks ja kannaks õigel ajal vilja,
Jeesuse nimel.
Jumal andis maa Iisraeli rahvale.
Ta tegi lepingu Aabrahamiga.
Kui kuulete uudiseid ja igasuguseid meedia valesid,
ärge uskuge neid!
Pöördun kõigi poole, kes Iisraelis elavad.
Selle asemel, et Iisraeli valitsust sõimata,
ja halbu tegusid teha,
pöörduge Jumala poole!
Otsigem Tema palet.
Küsigem Temalt: Mis tegelikult toimus ristil?
Millega seal tegemist oli? Kes see mees õigupoolest oli?
Iisraellased nimetavad Teda siiamaani 'Yeshuks'.
Kes Ta on? Miks Teda nii hüütakse?
Miks juudid ei tohi lugeda Jesaja 53. peatükki
või Jeremija 31. peatükki?
Mida tähendab see salm: "Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu ..."
Kes on see juut, kes muutis maailma ajaloo käiku?
Ärge uskuge valesid!
Jumal on kutsunud juudid olema eriliseks rahvaks,
Tema pühaks omandrahvaks.
Jumal on alati valvanud Iisraeli rahvast ja Iisraeli maad,
et seda üles ehitada ja istutada.
Kas vastame Jumala kutsele ja tahame teada kogu tõde?
Või ei hooli me ikka veel?
Sõbrad, peame valima. Meie otsustame oma elude üle.
Keegi ei saa otsustada meie eest.
Jumal ütleb, et isad ei saa maksta poegade eest,
ega pojad isade eest.
Loeme seda kohta veel kord alates Jeremija 31:28 -
"Ja nõnda nagu ma valvasin neid, et kitkuda ja maha kiskuda,
purustada, hävitada ja tuua õnnetust,
nõnda ma valvan neid, et üles ehitada ja istutada, ütleb Issand.
Neil päevil ei öelda enam:
Isad sõid tooreid viinamarju, aga laste hambad on hellad”,
vaid igaüks sureb oma süü pärast:
igal inimesel, kes sööb tooreid viinamarju,
lähevad ta oma hambad hellaks."
See tähendab, et kõik annavad aru Pühale Jumalale
omaenda pattude eest.
See on tänaseks kõik.
Kui õpetus teid puudutas, kirjutage meile!
Õnnistan teid meie Issanda Messias Jeesuse nimel!
Palvetan, et Püha Vaimu vägi, Issanda Jeesuse arm,
ja Isa Jumala armastus täidaksid teie südamed ja hinged.
Shalom Jeruusalemmast!
Tõlge: Monika Jaaguri